Преузето са [www.pravno-informacioni-sistem.rs](http://www.pravno-informacioni-sistem.rs/)

**2960**

На основу члана 123. тачка 3. Устава Републике Србије, а у вези са чланом 3. став 1. тачка 16) Закона о сточарству („Службени гласник РС”, бр. 41/09, 93/12 и 14/16) и чланом 8. Закона о буџету Републике Србије за 2020. годину („Службени гласник РС”, бр. 84/19, 60/20 – др. пропис, 62/20 – др. закон и 65/20 – др. закон) и члана 17. став 1. и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**УРЕДБУ**

**о изменама и допунама Уредбе о утврђивању Програма финансијске подршке пољопривредним произвођачима кроз откуп тржишних вишкова товних јунади у отежаним економским условима услед пандемије COVID-19 изазване вирусом SARS-CоV-2**

Члан 1.

У Уредби о утврђивању Програма финансијске подршке пољопривредним произвођачима кроз откуп тржишних вишкова товних јунади у отежаним економским условима услед пандемије COVID-19 изазване вирусом SARS-CоV-2 („Службени гласник РСˮ, број 113/20), у Програму финансијске подршке пољопривредним произвођачима кроз откуп тржишних вишкова товних јунади у отежаним економским условима услед пандемије COVID-19 изазване вирусом SARS-CоV-2, у глави III. КОРИСНИЦИ И НАМЕНА СРЕДСТАВА, у ставу 1. после речи: „Србији” запета и речи: „који има извозну дозволу иˮ бришу се.

У ставу 3. речи: „намењену извозуˮ бришу се.

У глави IV. УСЛОВИ КОРИШЋЕЊА СРЕДСТАВА, у тачки 1) речи: „и Регистар извозних објекатаˮ замењују се запетом и речима: „као и у Регистар извозних објеката за откупљену јунад намењених извозуˮ.

У тачки 2) речи: „600 kgˮ замењују се речима: „500 kgˮ.

У глави V. НАЧИН РЕАЛИЗАЦИЈЕ ПРОГРАМА, у ставу 1. тачка 7) после речи: „(ЈЦИ)ˮ додају се речи: „за откупљену јунад за клање и прераду намењену извозуˮ, а тачка на крају замењује се тачком и запетом.

После тачке 7) додају се тач. 8) и 9), које гласе:

„8) решење о испуњености ветеринарско-санитарних, односно општих и посебних услова за хигијену хране за делатност клања, расецања и прераде меса папкара јунади за унутрашњи промет;

9) решење о испуњености ветеринарско-санитарних, односно општих и посебних услова за хигијену хране за делатност клања, расецања и прераде меса папкара јунади и одобрењу за извоз уколико је откупљена јунад за клање и прераду намењена извозу.ˮ

После става 1. додаје се нови став 2, који гласи:

„Документацију из става 1. тач. 8) и 9) ове главе, Управа прибавља по службеној дужности у складу са законом којим се уређује општи управни поступак.ˮ

Досадашњи ст. 2–5. постају ст. 3–6.

Члан 2.

Ова уредба ступа на снагу наредног дана од дана објављивања у „Службеном гласнику Републике Србијеˮ.

05 број 110-7097/2020

У Београду, 10. септембра 2020. године

**Влада**

Председник,

**Ана Брнабић,** с.р.